1977R2960 — DA — 01.03.1986 — 001.001

Dette dokument er et dokumentationsredskab, og institutionerne påtager sig intet ansvar herfor

Ændret ved:

▼B

KOMMISSIONENS FORORDNING (EØF) Nr. 2960/77

af 23. december 1977

om de nærmere regler for salg af olivenolie fra interventionsorganerne

KOMMISSIONEN FOR DE EUROPÆISKE FÆLLESSKABER HAR —

under henvisning til traktaten om oprettelse af Det europæiske økonomiske Fællesskab,

under henvisning til Rådets forordning nr. 136/66/EØF af 22. september 1966 om oprettelse af en fælles markedsordning for fedtstoffer ( 1 ), senest ændret ved forordning (EØF) nr. 1707/73 ( 2 ), særlig artikel 11, stk. 5,

under henvisning til Rådets forordning nr. 171/67/EØF af 27. juni 1967 om de for udførselen af olivenolie gældende restitutioner og afgifter ( 3 ), senest ændret ved forordning (EØF) nr. 2429/72 ( 4 ), særlig artikel 11, og

ud fra følgende betragtninger

I Kommissionens forordning (EØF) nr. 1226/77 af 8. juni 1977 ( 5 ), ændret ved forordning (EØF) nr. 2375/77 ( 6 ), fastsættes de nærmere regler for salg af olivenolie fra interventionsorganerne; for at muliggøre salg af olien til eksport bør nævnte forordning suppleres; i betragtning af de mange ændringer bør forordning (EØF) nr. 1226/77 af klarhedshensyn erstattes af en ny forordning;

salg på Fællesskabets marked eller til eksport af olivenolie fra interventionsorganerne bør finde sted uden forskelsbehandling af købere i Fællesskabet og på de bedste økonomiske betingelser; licitationssystemet forekommer egnet til dette formål;

under visse særlige forhold kan andre fremgangsmåder end licitation dog være mere formålstjenlige;

for at sikre at olivenolien afsættes på de bedste markedsbetingelser, bør udbud til salg være betinget af en afgørelse truffet efter fremgangsmåden i artikel 38 i forordning nr. 136/66/EØF;

ved risiko for markedsforstyrrelser bør der være mulighed for at begrænse den mængde, der maksimalt kan tilslås en og samme køber, der deltager i en licitation;

da formået med licitationen er at opnå den højeste pris, bør tilslaget gives til den bydende, hvis bud er højest, dog med forbehold af, at en minimumspris, der er fastsat under hensyntagen til markedssituationen, overholdes; det er desuden nødvendigt at fastsættes (SIC! fastsætte) bestemmelser for det tilfælde, at flere bud angående samme mængder sker til samme pris; ved salg til eksport kan der dog i hvert enkelt tilfælde fastsættes flere minimumspriser, dels på grund af afstanden mellem Fællesskabets marked og bestemmelseslandene, dels på grund af særlige importbetingelser i visse bestemmelseslande;

det er hensigtsmæssigt at indføre en ensartet ordning for det stadium til hvilket minimumssalgspriserne for varer, som opbevares til intervention, henviser; indtil undersøgelsen af dette problem er afsluttet, bør det bestående system inden for olivenoliesektoren opretholdes;

i visse tilfælde oplagres olie af presserester i beholdere af betydelig størrelse; salg af en sådan mængde kan kun være af interesse for et begrænset antal købere;

omhældning af denne olie på andre beholdere kan støde på tekniske vanskeligheder; der bør i så fald være mulighed for at foretage salget af denne olie i flere faser;

for at sikre, at salget forløber korrekt, bør det fastsættes, at visse oplysninger skal angives i licitationsbekendtgørelsen og i hvert bud;

indgivelsen af bud lettes ved, at de pågældende får mulighed for at undersøge egenskaberne ved de produkter, der udbydes til salg; det bør derfor fastsættes, at de pågældende giver afkald på enhver form for reklamation med hensyn til egenskaberne ved det produkt, de eventuelt får tilslag på;

for at sikre, at de forpligtelser, der følger med indgivelse af en ansøgning, overholdes, bør det fastsættes, at der skal stilles sikkerhed;

da den mængde olie, der sælges, kan være forskellig fra den faktisk hjemtagne mængde, kan den endelige salgspris først beregnes, når hjemtagelsen er afsluttet; for at sikre, at salget gennemføres korrekt, bør det fastsættes, at der før hjemtagelsen betales en foreløbig pris;

for at sikre, at den solgte olie afsættes hurtigt, bør der dels fastsættes et tidspunkt, for hvilket den solgte olie skal stilles til køberens rådighed, dels fastsættes en frist for afslutning af hjemtagelsen af denne olie; det bør endvidere fastsættes, at køberen bærer konsekvenserne af en forsinkelse af hjemtagelsen;

for at skabe garanti med hensyn til anvendelsen af og/eller bestemmelsen for olie solgt til eksport bør det fastsættes, at der skal stilles en sikkerhed;

ved eksportlicitation fastsættes minimumsprisen i forhold til verdensmarkedspriserne; der er således ikke grund til at yde eksportrestitution til olivenolie, der købes ved licitation;

olivenolie, der eksporteres på denne måde, befinder sig i en lignende stilling som olivenolie, for hvilken der er ydet eksportrestitution; sådan olie kan derfor ikke senere genindføres til Fællesskabet på de betingelser, der er fastsat i artikel 3, stk. 1, i Rådets forordning (EØF) nr. 754/76 af 25. marts 1976 om den toldbehandling, som skal anvendes for returvarer ved genindførsel til Fællesskabets toldområde ( 7 );

bestemmelserne i Kommissionens forordning (EØF) nr. 1687/76 af 30. juni 1976 om fælles gennemførelsesbestemmelser for kontrol med anvendelse af og/eller bestemmelse for produkter fra intervention ( 8 ), senest ændret ved forordning (EØF) nr. 2448/77 ( 9 ), bør gælde for den olivenolie, der er solgt ved eksportlicitation;

for at muliggøre kontrol med olie, der skal raffineres inden eksporten, bør forholdet mellem den bortliciterede, ikke behandlede olie og den mængde olie, der eksporteres, fastlægges;

de i denne forordning fastsatte foranstaltninger er i overensstemmelse med udtalelse fra Forvaltningskomiteen for Fedtstoffer —

UDSTEDT FØLGENDE FORORDNING: